Når en ejendom skal sælges, er det lovpligtigt for sælger at få udarbejdet et energimærke. Der gælder dog en undtagelse for nogle typer af sommerhuse, som er undtaget for denne forpligtelse. Hvis du bor i en ejerlejlighed eller en andelsbolig, så er det foreningens pligt, at der foreligger et gyldigt energimærke.
Energimærket bliver udarbejdet af en energikonsulent, som beregner boligens energiforbrug på baggrund af varmeinstallationer, vinduestype, isolering m.v. Derudfra vurderes boligens energiforbrug på energimærkningsskalaen. Der indgår også forslag til energibesparende tiltag.
Din Boligadvokat gennemgår også energimærket med dig. Høje varmeudgifter betyder trods alt meget for de flestes budget.
Energimærket har som udgangspunkt en gyldighedsperiode på 10 år fra udfærdigelsen ( såfremt det er udarbejdet efter 01. februar 2011).